Secție de vot din Iași, amenajată într-un cimitir. Școala a fost dărâmată: "E sinistru“.
O secție de vot din Iași e amenajată într-un cimitir. Localnicii spun că nu le mai arde să voteze.
Alegerile de săptămâna viitoare se vor desfășura într-o atmosferă macabră, într-o comună din Iași, celebră pentru vinuri – Cotnari.Nu votează morții, cum am mai auzit, ci oamenii votează printre morți. Pentru că una din secțiile de vot e exact în cimitir.Ana-Maria Rus, corespondent Aleph News: "Cum intri în cimitir, în stânga este biserica. În dreapta, unde mă aflu eu, este cimitirul, iar în centru… este praznicarul, unde de câtiva ani localnicii vin să voteze. Dacă mă întrebi… e puțin sinistru.“Valerian Grigorovici, localnic: "Foarte foarte sinistru. Oamenilor nu le mai arde a vota când văd că trec pe lângă părinți sau bunici, rude înmormântate în cimitir.“Până acum câțiva ani secția de votare era într-o școală, dar între timp a fost dărâmată.Localnic: "Asta e, dacă s-a dărâmat școala. Nu s-a găsit altă soluție? Nu s-a găsit. Sinistru, nașpa… stai că votez și mă duc la mama, la tata.“.